als_Latn dik_Latn ron_Latn
Home » Kronika e zezë »
Rrëfehet studentja: Ish-i fejuari vrau babain se s’donte të kthente lekët që i dhashë borxh
Panorama” zbardh rrefimin e vajzes se familjes Serselli, ish i fejuari i te ciles i vrau me thike te atin dhe i plagosi nenen. Sipas saj, krimi ndodhi pasi djali nuk donte te kthente parate qe i kishin dhene borxh.
Masakrimi me thikë dy net më parë në Vlorë i prindërve të ish-të fejuarës ishte paralajmëruar. 23-vjeçari Marjo Bejdollari ia kishte pohuar disa herë ishtë fejuarës së tij se do t’ia vriste prindërit nëse ajo do t’u tregonte se i kishte dhënë atij shumën e 170 mijë lekëve.
M.Serselli, 19 vjeçe, ishte ndarë një vit më parë nga i fejuari i saj pas konflikteve e mosmarrëveshjeve që kishin me njëri-tjetrin. Por në kohën që ata ishin së bashku, vajza i kishte dhënë atij fshehurazi familjarëve të saj shumën e mësipërme të parave. Pas ndarjes ajo ia ka kërkuar paratë, por Marjo e kishte kërcënuar se nuk kishte ndër mend t’ia jepte dhe se nëse ajo do t’u thoshte gjë prindërve, ai do t’i vriste.
“I kisha dhënë 170 mijë lekë kur ishim të fejuar. Ia dhashë fshehurazi mamit e babit. Por ai nuk po m’i kthente. Më kërcënoi se do më vriste prindërit nëse unë u tregoja për paratë. Por erdhi momenti që unë duhej t’ua thosha, pasi nuk mund ta fshihja dot më mungesën e lekëve në shtëpi. Marjo më kishte paralajmëruar se do t’i vriste prindërit e mi nëse unë u thosha, por nuk e mendoja kurrë se ai mund ta bënte vërtet një veprim të tillë”.
Kështu është shprehur para grupit hetimor vajza 19 vjeçe e viktimës Agim Serselli. Mjaft e tronditur nga ngjarja tragjike që ndodhi në banesën e saj, studentja e Infermierisë u ka pohuar hetuesve se shkak i gjithë kësaj ngjarjeje kishte qenë pikërisht irritimi i tij për shkak se familjarët e saj i kishin kërkuar të kthente mbrapsht borxhin e pashlyer.
Ai është futur natën në banesë dhe la të vdekur babain e saj 48 vjeç dhe plagosi tri herë me thikë edhe nënën e saj, Dile Serselli. Burime nga grupi hetimor bënë të ditur se dje janë marrë në pyetje të dyja vajzat e familjes Serselli, por është ripyetur edhe Dile Serselli, e plagosura, si dhe familjarët e autorit të dyshuar për këtë vrasje, Marjo Bejdollari…
glg_Latn als_Latn als_Latn als_Latn als_Latn als_Latn als_Latn als_Latn